open-index/open-wikipedia-markdown huggingface dataset:
Aitohunajakukka

**Aitohunajakukka** (*Phacelia tanacetifolia*) on hunajakukkien sukuun kuuluva yksivuotinen ruohokasvi. Hunajakukat sijoittuvat lemmikkikasvien heimoon. Aiemmin aitohunajakukka on luettu sievikkikasvien (Hydrophyllaceae) heimoon, mutta uudemmassa luokittelussa sievikkikasvit on sisällytetty lemmikkikasveihin alaheimoksi.

## Ulkonäkö ja koko

Aitohunajakukka kasvaa 20–60 senttimetriä korkeaksi. Varsi on pysty ja hapsi- ja nystykarvainen. Kierteisesti sijaitsevat lehdet ovat kahteen kertaan parijakoiset tai pariosaiset, liuskat ovat hammaslaitaisia. Lehden lapa on kooltaan 2–8 cm pitkä. Kukinto on hyvin tiheä, toispuolinen latvakiehkura. Kukat ovat kaksineuvoisia, lyhytperäisiä ja väriltään yleensä sinisiä. Teriö on ratasmainen ja kooltaan 6–9 millimetriä, heteet ovat hyvin pitkäpalhoisia. Aitohunajakukka kukkii Suomessa heinä–syyskuussa. Kasvin hedelmänä on kota.

Lajin lehdet muistuttavat pietaryrtin eli rohtopietaryrtin lehtiä, minkä takia sen on saanut tieteellisen nimensä *tanacetifolia*, joka viittaa sukuun *Tanacetum* eli pietaryrtit.

## Levinneisyys
Aitohunajakukka on alun perin kotoisin läntisestä Pohjois-Amerikasta. Eurooppaan laji on tuotu viljelykasviksi. Suomessa aitohunajakukkaa tavataan villiintyneenä satunnaisesti Kemin korkeudelle saakka.

## Elinympäristö
Suomessa aitohunajakukka tavataan viljelyjäänteenä ja joskus myös tulokkaana kasvimailla ja pelloilla. Villiintyneenä laji viihtyy muun muassa tienpientareilla ja joutomailla.

## Käyttö

Aitohunajakukka on erittäin hyvä mesikasvi. Sen vuoksi sitä viljellään muun muassa hunajantuotantoa varten.

## Lähteet
* 
* 

### Viitteet

## Aiheesta muualla
* Kasviatlas 2020: Aitohunajakukan levinneisyys Suomessa.
* Luontoportti: Aitohunajakukka (''Phacelia tanacetifolia'')
* ITIS: ''Phacelia tanacetifolia'' 
* United States Department of Agriculture (USDA): ''Phacelia tanacetifolia''
Britten (täsmennyssivu)

**Britten**-sanalla on eri merkityksiä.

## Henkilöitä
* Benjamin Britten (1913–1976), brittiläinen säveltäjä
* Emma Hardinge Britten (1823–1899), brittiläinen spiritualisti
* Frederick A. Britten (1871–1946), yhdysvaltalainen poliitikko
* James Britten (1846–1924), brittiläinen kasvitieteilijä
* John Britten (1950–1995)
* Rhonda Britten (s. 1960)
* Sébastien Britten (s. 1970), kanadalainen taitoluistelija
* Terry Britten, lauluntekijä

## Muuta
* 4079 Britten, asteroidi
* Britten Motorcycle Company
* Britten V1000, moottoripyörä
Jari-Pekka Kolanen

**Jari-Pekka "Dile" Kolanen** (s. 9. toukokuuta 1961 Helsinki) on suomalainen basisti, säveltäjä ja tuottaja. 

Hän on soittanut 1980-luvulta alkaen lukuisissa suomalaisissa kokoonpanoissa mm: The Nights of Iguana, Veeti & Elastic Family, Karl Sinkkonen & Son Ars, Popmonks, Pin Ups, Sahaj Unlimited, Shava ja Porkkalankadun Paineenkorotusasema. Dile Kolanen on myös ollut muusikkona/sovittajana Maria Hännisen, T.T.Oksalan ja BB Linströmin levyillä ja projekteissa. Hän on ollut mukana erilaisissa flamencoproduktioissa niin muusikkona kuin säveltäjänä mm. Batácora, Jäähyväiset, Contrastes ja Café Olé.

Musiikin ohella Dile Kolanen on osallistunut useisiin video- ja lyhytelokuvaprojekteihin. Hän on myös ollut muusikkona elokuvissa mm. Kaisa Rastimon Heinähattu ja Vilttitossu (2002), Jari Halosen Aleksis Kiven elämä (2001) ja Toni Laineen Pihalla (2009). Hän on myös tehnyt yhteistyönä Eila Hutrin kanssa "=X" -kokeellisen lyhytelokuvan ja Sarjakuvapatinaa -animaation. 

Dile Kolanen julkaisi joulukuussa 2009 tupla-albumin Both Sides. 

Vuodesta 2019 Dile Kolanen on opettanut perustamassaan Kruununhaan Basso-opistossa.

## Lähteet
* Elastic House
* Tindirindis 
* Elonet

## Aiheesta muualla
* Elastic House
*  MySpace
* Youtube
Salvation

**Salvation** voi tarkoittaa:

### Elokuvat
* *[[Salvation (vuoden 1987 elokuva)|Salvation]]*, mustan huumorin komediaelokuva vuodelta 1987.
* *[[Salvation (vuoden 2008 elokuva)|Salvation]]*, australialainen draamaelokuva vuodelta 2008.
* *[[Terminator – Pelastus]]* (*Terminator Salvation*), neljäs Terminator -elokuva.
* *[[The Salvation]]*, tanskalainen lännenelokuva vuodelta 2014.

### Televisio
* *[[Salvation (televisiosarja)|Salvation]]*, vuonna 2017 alkanut yhdysvaltalainen scifisrja.

### Kirjat
* *[[Salvation (Steve Lyonsin romaani)|Salvation]]*, Steve Lyons kirjoittama *[[Doctor Who]]* -aiheinen romaani vuodelta 1999.
* *[[Salvation (Peter F. Hamiltonin romaani)|Salvation]]*, Peter F. Hamiltonin kirjoittama vuonna 2018 julkaistava romaani.

### Teatteri
* Salvation, vuonna 1969 ensimmäisen kerran esitetty Off Broadway rock-musikaali.

### Musiikki
* Salvation, 1960-luvulla toiminut yhdysvaltalainen psykedeelinen rockbändi.

* *[[Salvation (Smackin albumi)|Salvation]]*, Smackin albumi (1987)
* *[[Salvation (Alphavillen albumi)|Salvation]]*, Alphavillen albumi (1997)
* *[[Salvation (Cult of Lunan albumi)|Salvation]]*, Cult of Lunan albumi (2004)
* *[[Salvation (Bill Hicksin albumi)|Salvation]]*, Bill Hicksin komedia-albumi (2005)
* *[[The Salvation (videoalbumi)|Salvation]]*, Byzantinen videoalbumi (2007)
* *[[The Salvation (Skyzoon albumi)|Salvation]]*, Skyzoon albumi (2009)

* "Salvation", Rancidin kappale albumilta *[[Let's Go]]* (1994)
* "Salvation", The Cranberriesin kappale albumilta *[[To the Faithful Departed]]* (1996)
* "Salvation", Roxetten single albumilta *[[Have a Nice Day (Roxetten albumi)|Have a Nice Day]]* (1999)
* "Salvation", Bongzillan kappale albumilta *[[Apogee (albumi)|Apogee]]* (2000/2004)
* "Salvation", Black Rebel Motorcycle Clubin kappale albumilta *[[B.R.M.C.]]* (2001)
* 
* "Salvation", The Devils Wear Pradan kappale albumilta *[[Dear Love: A Beautiful Discord]]* (2006)
King’s College

**King’s College** voi tarkoittaa seuraavia oppilaitoksia:

* King’s College, Cambridgen yliopiston college Englannissa
* King’s College London (KCL), Lontoon yliopiston college Englannissa
* King’s College, Aberdeenin yliopiston college Skotlannissa.
Fort Chipewyan

**Fort Chipewyan** on 1&nbsp;016 asukkaan (2008) taajama Kanadassa, Albertan provinssissa, Wood Buffalon kunnassa. Fort Chipewyan on Albertan vanhin eurooppalaisten perustama asuinalue. Sen perusti vuonna 1788 Roderick McKenzie, tutkimusmatkailija Alexander Mackenzien serkku. Nimi asemalle annettiin alueella asuneiden chippewa-intiaanien mukaan. Fort Chipeweyan sijaitsee Athabascajärven länsipäässä.

Fort Chipewyan sijaitsee tiettömällä alueella, ja ainoat liikenneyhteydet ovat talvisin Fort McMurraystä rakennettavan 280 kilometrin pituisen talvitien lisäksi lentokoneet. Kylän läheisyydessä sijaitsee Fort Chipewyanin lentoasema.

## Historia

Kun eurooppalaiset saapuivat alueelle siellä asui algonkin- ja chippewa-intiaaneja, jotka olivat syrjäyttäneet aikaisemmin alueella asuneet dunnezat. 

Tiettävästi ensimmäisinä eurooppalaisina alueelle saapui tutkimusmatkailija Alexander Mackenzien ryhmä. Alexander Mackenzie ja hänen serkkunsa Roderick perustivat Fort Chipewyanin ja nimesivät sen alueen chippewien mukaan. Tukikohdasta käsin Alexander Mackenzie jatkoi tutkimusmatkojaan kauemmaksi länteen etsiessään reittiä Pohjois-Amerikan länsirannikolle, minkä takia tukikohta hylättiin muutaman vuoden jälkeen. North West Company perusti uuden turkiskauppa-aseman 1808 Athabascajärven vastarannalle. Paikkaan kehittyi nykyinen Fort Chipewyan taajama. Kauppa-asemasta muodostui yksi tärkeimmistä turkiskauppa-asemista alueella, jonka hallinnasta North West Company ja Hudson's Bay Company kilpailivat.

## Lähteet
Vanki (ooppera)

**Vanki** () on Luigi Dallapiccolan ooppera. Dallapiccola sävelsi oopperan vuosina 1944–1948, ja näyttämöllä teos esitettiin ensimmäisen kerran 20. toukokuuta 1950 Firenzessä Teatro Comunalessa. Kantaesityksen johti Hermann Scherchen, ja päärooleissa esiintyivät baritoni Scipio Colombo ja sopraano Magda László. Konserttiversio oli esitetty Italian radiossa 1. joulukuuta 1949.

Oopperassa on prologi ja yksi näytös, jossa on neljä kohtausta. Libreton kirjoitti säveltäjä itse Auguste Villiers de l’Isle-Adamin novellin "Toivonkidutus" ja Charles De Costerin romaanin *La Légende d'Ulenspiegel et de Lamme Goedzak* pohjalta. Tapahtumapaikkana on Zaragoza ja 1500-luvun loppupuolen kidutusvankila, jossa vankia kidutetaan antamalla hänelle toivo vapautuksesta, ennen kuin hänet viedään roviolle.

Dallapiccola käyttää *Vangissa* dodekafoniaa, mutta sävelriveissä on diatonisia ja jopa pentatonisia piirteitä.

Vanki on oopperassa baritonirooli, vangin äiti on sopraano ja vanginvartija tenori.

## Lähteet
Auber (täsmennyssivu)

**Auber** on: 

* Auberin asema, Pariisi

## Sukunimi
* Brigitte Auber (s. 1928), ranskalainen näyttelijä
* Daniel-François-Esprit Auber (1782–1871), ranskalainen säveltäjä
TransAVIAexport Airlines

**TransAVIAexport Airlines**  on valtio-omisteinen valkovenäläinen rahtilentoyhtiö. Sen kotikenttä on Minskin kansallinen lentoasema. 

Yhtiön nykykalustoon kuuluu 13 Iljušin Il-76TD rahtikonetta, joista viisi on aktiivikäytössä, yksi lentokunnossa, muttei käytössä, ja loput seitsemän varastoituna Minskin kansallisella lentokentällä. Yhtiö lentää Il-76-koneillaan eripuolille maailmaa. TransAVIAexportilla on myös omat huoltotilat Il-76-koneita varten Minskin lentokentällä. Yhtiön koneita on mahdollista nähdä ympäri maailmaa eri tehtävissä.

Yhtiön tavoitteena on modernisoida lähivuosina olemassa oleva laivastonsa vastaamaan ICAO:n vaatimuksia. TransAVIAexport aikoo kunnostaa seitsemän säilytyksessä olevaa Il-76-kuljetuskonetta ja hankkia laivastoon uusia koneita. Myös yhtiön huoltopuolta on tarkoitus laajentaa, jolloin se voisi huoltaa myös muiden lentoyhtiöiden kalustoa.

## Onnettomuuksia
*9. Maaliskuuta 2007 TransAVIAexportin Il-76TD-kuljetuskoneeseen (s/n 1003499991, rekisterinumero EW-78826) osui ammus koneen lähestyessä Mogadishua Somaliassa. Valko-Venäjän viranomaiset ilmoittivat, että konetta oli todennäköisesti ammuttu singolla.
*23. Maaliskuuta 2007 TransAVIAexportin Il-76TD-kuljetuskone ammuttiin alas ilmatorjuntaohjuksella lentoonlähdössä Mogadishusta.

## Katso myös
*Genex
*Ruby Star
*Belavia

## Lähteet

## Aiheesta muualla
* TransAVIAexport Airline -lentoyhtiön kotisivu
José Moratón

**José Moratón Taeño** (s. 14. heinäkuuta 1979 Santander, Kantabria, Espanja) on espanjalainen jalkapalloilija. Hän on pelipaikaltaan keskuspuolustaja. 

## Ura
Moratón on Racing Santanderin kasvatti. Hän teki ensiesiintymisensä edustusjoukkueessa 13. joulukuuta 1998 kotiottelussa Tenerifeä vastaan. Ensiesiintymisestään eteenpäin Moratón on edustanut koko ammattilaisuransa ajan Racingia. Kaudella 2001–2002 hän teki ratkaisevan maalin ottelussa Atlético Madridia vastaan, ja täten Racing varmisti nousunsa maan pääsarjaan seuraavaksi kaudeksi.

Myöhemmin urallaan hän on kuulunut joukkueen kapteenistoon muiden kokeneiden pelaajien kuten Pedro Munitisin ja Pablo Pinillosin kanssa. Kaudella 2006–2007 Moratón ei juuri pelannut, johtuen muutamista loukkaantumisistaan. Seuraavalla kaudella 2007–2008 hän pelasi 18 ottelua. Tuolloin Racing sijoittui lopulta kuudenneksi varmistaen ensimmäistä kertaa historiassaan paikan Uefa-cupin karsintoihin.

## Aiheesta muualla
* Tilastot BDFutbol -sivustolla
Hiljainen amerikkalainen

**Hiljainen amerikkalainen** on brittiläisen kirjailija Graham Greenen romaani vuodelta 1955. Romaanin tapahtumat sijoittuvat Vietnamiin, hetkeä ennen Ranskan siirtomaavallan päättymistä.

Kirjan nimi viittaa idealistiseen Alden Pyleen, joka Vietnamissa ollessaan ystävystyy brittiläisen toimittajan Thomas Fowlerin kanssa. Ystävysten ja Fowlerin vietnamilaisen rakastajattaren välille syntyy kuitenkin kolmiodraama. Pylen idealismi johtaa myös kyseenalaisiin poliittisiin toimiin. Fowler sanoo Pylestä: ”En ole ikinä tuntenut ketään, jolla olisi parempia syitä aiheuttamiinsa ongelmiin”. Pylen toiminta herättää laajempia kysymyksiä kolonialismin ja sodan moraalista. Teos enteilee amerikkalaisten toimia Vietnamissa seuraavien vuosikymmenten aikana.

Romaanin pohjalta on tehty elokuva kahdesti. Ensimmäinen elokuvaversio valmistui vuonna 1958, ja sen on ohjannut Joseph L. Mankiewicz. Phillip Noycen ohjaama toinen versio valmistui vuonna 2002.

## Lähteet
King’s College London

**King’s College London** (KCL) on vuonna 1829 perustettu yliopisto Lontoossa, Englannissa. Yliopiston perusti kuningas Yrjö IV. Kun Lontoon yliopisto vuonna 1836 perustettiin, King’s College ja vuonna 1826 perustettu University College London (UCL) olivat uuden yliopiston perustajacollegeja.

King's College kuuluu Russell-ryhmään, johon kuuluu suurin osa Yhdistyneen kuningaskunnan parhaista yliopistoista.

## Lähteet

## Aiheesta muualla
Pembroke

**Pembroke** voi tarkoittaa muun muassa seuraavia:

## Paikkoja
* Pembroke, paikkakunta Pembrokeshiressä Walesissa
* Pembroke, kaupunki Ontariossa Kanadassa
* Pembroke, kunta Maltalla
* Pembroke, kaupunki Pohjois-Carolinassa Yhdysvalloissa
* Pembroke (vuoteen 1940 asti, nyk. Wānaka), kaupunki Uudessa-Seelannissa

## Henkilöitä
* Jim Pembroke (1946–2021), brittiläis-suomalainen rockmuusikko

## Muuta
* HMS Pembroke (1694) Britannian kuninkaallisen laivaston linjalaiva
* Percival Pembroke, myös **Hunting Percival Pembroke**, brittiläinen matkustaja- ja kuljetuslentokone
* Welsh corgi pembroke, brittiläinen koirarotu
* Pembroke College, yksi Cambridgen yliopiston collegeista
* Pembroke College, Oxfordin yliopiston college
* Pembroken jaarli, englantilainen aatelisarvo
Queen’s College

**Queen’s College** voi viitata ainakin seuraaviin oppilaitoksiin:

* Queen’s College, Belfast, Belfastin yliopiston nimi vuosina 1845–1908
* Queens’ College, Cambridgen yliopiston college Englannissa
* Queen’s College Cork, University College Corkin entinen nimi vuoteen 1908 asti
* Queen’s College, yliopisto Guyanassa
* Queen’s College, tyttökoulu Lontoossa Englannissa
* Queens College, City University of New Yorkin osa New Yorkissa Yhdysvalloissa
* Queen’s College, Oxfordin yliopiston college Englannissa
Jasper (nimi)

**Jasper** on miehen etunimi, joka perustuu  persian kielen *"aarteenhaltijaa"* tarkoittavaan sanaan *kansbar*. Samaa alkuperää ovat myös nimet Caspar, Kasper ja Jesper. 

Suomessa nimi Jasper oli 1960-luvulle saakka erittäin harvinainen, mutta on viime vuosikymmeninä yleistynyt. Lokakuuhun 2025 mennessä nimi oli annettu noin 3&nbsp;920 henkilölle, joista valtaosa on vuoden 2000 jälkeen syntyneitä.

Jasperin nimipäivä on 20. lokakuuta. Nimi on ollut suomenkielisessä kalenterissa vuodesta 2010 ja Suomen ruotsinkielisessä kalenterissa samalla päivällä vuodesta 2020.

## Tunnettuja Jaspereja

* Jasper Auvinen (s. 2002), suomalainen salibandyn pelaaja
* Jasper Cillessen (s. 1989), alankomaalainen jalkapalloilija
* Jasper Felder (s. 1970), yhdysvaltalais-ruotsalainen jääpalloilija ja alamäkiluistelija
* Jasper Johns (s. 1930), yhdysvaltalainen kuvataiteilija
* Jasper Kuhta (s. 2006), suomalainen jääkiekkoilija
* Jasper Lattu (s. 2005), suomalainen jääkiekkomaalivahti
* Jasper Lindsten (s. 1994), suomalainen jääkiekkoilija
* Jasper Morrison (s. 1959), brittiläinen muotoilija
* Jasper Patrikainen (s. 2000), suomalainen jääkiekkomaalivahti
* Jasper Philipsen (s. 1998), belgialainen maantiepyöräilijä
* Jasper Pääkkönen (s. 1980), suomalainen elokuva- ja tv-näyttelijä
* Jasper Rannisto (s. 2000), suomalainen jääkiekkoilija
* Jasper Stuyven (s. 1992), belgialainen maantiepyöräilijä

## Kuvitteellisia Jaspereja

* Jasper Beardley, vanha mies tv-sarjassa Simpsonit
* Jasper Hale, vampyyri Stephenie Meyerin kirjasarjassa Houkutus

## Lähteet
Pesäpallon miesten Mestaruussarjan kausi 1984

**Pesäpallon SM-sarja 1984**. Alajärven Ankkurit voitti jälleen runkosarjan, mutta tälläkään kertaa rahkeet eivät mestaruuteen riittäneet. Jyväskyläläisjoukkueet ottivat kaksoisvoiton Kirin ja Hongikon voimin. Kirin mestaruus ratkesi joukkueen voitettua neljä ensimmäistä mitalisarjan kamppailuaan muiden pelatessa samalla sopivasti ristiin. Ennen viimeistä kierrosta kaikilla muilla joukkueilla oli vielä mahdollisuus hopeamitaliin. Hongikon selkeä voitto Kiteestä takasi hopeat sille ja samalla varmisti Kiteen jäämisen neljänneksi. Alajärven murskavoitto mestareista ei enää riittänyt kolmatta sijaa korkeammalle. 

Suomen Cupin voitti Vaasan Maila voitettuaan finaalissa Kouvolan 9-4. 

## Mestaruussarja
**Runkosarja**

**Mitalisarja**

**Putoamissarja**

Sarjasta putosivat Siilinjärven Ponnistus, Haminan Palloilijat ja Vimpelin Veto. Tilalle nousivat Ykkössarjan kolme parasta: Kankaanpään Maila, Vaasan Maila ja Nurmon Jymy.

Jyväskylän Kiri: Risto Tuominen, Unto Poikolainen, Jari Ahola, Jari Koski, Jyrki Falin, Jouni Mutikainen, Kalevi Luoma, Jari Taipale, Jorma Hirvi, Pekka Huhtala, Juha-Pekka Nieminen, Kari Mähönen. Pelinjohtaja Erkki Korhonen, valmentaja Tapio Rauhamäki.

## Lyöjätilasto

## Etenijätilasto

## Tehotilasto

## Kärkilyöjät

## Palkinnot

## Lähteet

* http://pesis-fi.directo.fi/@Bin/352198/msu1984.txt
* Siukonen-Ahola: Urheilun vuosikirja 6 1984-85 ()
* http://www.pesis.fi/historia/pelaajatilastot/ 
* http://www.pesis.fi/historia/pelaajatilastot/parhaat_etenijat/
* Pesäpallon vuosikirja 2008
Jasper

**Jasper** voi tarkoittaa seuraavia:

* Jasper (nimi), persialaisperäinen miehen etunimi

## Tietotekniikassa
* JasPer, projekti jonka tarkoituksena on tuottaa vapaan lähdekoodin versio JPEG-2000-koodekista
* Tomcat Jasper
* Jasper framework, vapaan lähdekoodin alustariippumaton web-kehitystyökaluframework
* JasperReports, vapaan lähdekoodin Java-raportointityökalu

## Maantieteelliset nimet
### Kanada
* Jasper, Alberta
* Jasper Place, Alberta
* Jasper Park, Edmonton, Alberta
* West Jasper Palce, Edmonton, Alberta
* Jasper Place Composite High School, Edmonton, Alberta
* Jasperin kansallispuisto, Alberta

### Yhdysvallat
* Jasper (Alabama)
* Jasper (Arkansas)
* Jasper (Florida)
* Jasper (Georgia)
* Jasper (Indiana)
* Jasper (Minnesota)
* Jasper (Missouri)
* Jasper (New York)
* Jasper (Ohio)
* Jasper (Oregon)
* Jasper (Tennessee)
* Jasper (Texas)

## Muita
*Jasperin piirikunta, useita piirikuntia Yhdysvalloissa
;Britannian kuninkaallinen laivasto
* HMS Jasper (1808), Cherokee-luokan prikisluuppi
* HMS Jasper (1820), Cherokee-luokan prikisluuppi
* HMS Jasper (1837), puinen siipiratasalus
* HMS Jasper (1855), Dapper-luokan tykkivene
* HMS Jasper (1857), Algerine-luokan tykkivene
* HMS Jasper (J407), Catherine-luokan miinanraivaaja.
Jasperin piirikunta

**Jasper piirikunta** () voi tarkoittaa seuraavia kahdeksaa Yhdysvaltain piirikuntaa, jotka on nimetty sotasankari William Jasperin mukaan:

* Jasperin piirikunta (Etelä-Carolina) 
* Jasperin piirikunta (Georgia)
* Jasperin piirikunta (Illinois) 
* Jasperin piirikunta (Indiana) 
* Jasperin piirikunta (Iowa) 
* Jasperin piirikunta (Mississippi) 
* Jasperin piirikunta (Missouri) 
* Jasperin piirikunta (Texas) 

## Muita
* ''Jasper County'', Trisha Yearwoodin albumi
N. E. Tengén

**Niklas Emanuel Tengén** (alkuperäinen sukunimi *Tenkanen*; 19. tammikuuta 1817 Sakkola – 26. maaliskuuta 1878 Koivisto) oli suomalainen kirkkoherra, jolla oli kirjallisia harrastuksia suomen kielellä ja joka myös sävelsi koko joukon yksinlauluja sekä käänsi suomen kielelle saksankielisiä runoja.

Tengénin vanhemmat olivat Sakkolan lukkari Tuomas Tuomaanpoika Tenkanen ja Maria Simontytär Kitunen, ja Niklas oli vanhempiensa kymmenestä lapsesta nuorimmaisin. Hän kävi Haminan piirikoulua ja Viipurin lukiota päästen ylioppilaaksi 1835. Tenkanen (pappina Tengén) vihittiin papiksi 1839. Hän toimi pappina Sakkolassa, Muolaassa, Lemillä, Uukuniemellä ja Lappeella.

Tengén oli naimisissa vuodesta 1845 Anna Sofia Blombergin kanssa.

Tengén sai varapastorin arvon 1849 ja hänet valittiin 1851 Kuolemajärven kappalaiseksi; hän aloitti tässä virassa 1853. Vuonna 1863 hänestä tuli Kuolemajärven kirkkoherra ja vuonna 1875 Koiviston kirkkoherra. Jälkimmäisessä virassa hän aloitti 1877.

Kirjallisissa harrastuksissaan hän näyttää onnistuneen parhaiten kansan elämää käsittelevien lyhyiden kuvaelmien ja kertomusten kirjoittamisessa; niitä julkaistu Viipurissa ilmestyneessä *[[Sanan-Lennätin]]* -lehdessä otsikolla ”Tarinoita I-VII”, marras-joulukuu 1857.

SKS:n arkistossa on julkaisematon käsikirjoitus 3-näytöksiseen tendenssimäiseen murhenäytelmään ”Suomalaiset”, joka perustui päätapahtuman osalta v. 1837 Sakkolan lahjoitusmaatalonpoikien kahnaukseen hovitilan edustajien ja näitä tukevien viranomaisten kanssa.

Yksinlaulunsa (kaikki lyyrisiä) pianon säestyksellä hän sävelsi pääasiassa Vänrikki Stoolin tarinoiden ruotsinkielisiin sanoihin.

## Lähteet
* 
* Kojo, Oiva 1957: Kuolemajärvi: historia, muistelmia, kuvauksia.
*  Luettu 4.2.2010.
* Oinonen, Yrjö: ”N.E. Tenkasen kirjallisista harrastuksista”. SKS:n kirjasto.
* Tenkanen, Arto (toim.); Tenkanen - Tengén suku 1688 - 1992. Tenkanen - Tengén sukuseura 1992.
* Tenkanen - Tengén sukuseuran sivusto/sukututkija Aulis Tenkanen, tekn.toht.
Suomen Taide- ja Antiikkikauppiaiden Yhdistys

**Suomen Taide- ja Antiikkikauppiaiden Yhdistys** on antiikki- ja taidekauppiaiden edunvalvoja ja yhdysside. Yhdistys järjestää tapahtumia, joista merkittävin on messutapahtuma kahdesti vuodessa Helsingin Vanhassa Satamassa. Yhdistykseen kuuluu yli sata alan kauppiasta.

Yhdistyksen puheenjohtaja vuodesta 2007 on imatralainen taidekauppias Jaakko Kekäläinen.

## Lähteet
Numb/Encore

**Numb/Encore** on kappale rock-yhtye Linkin Parkilta ja räppäri Jay-Z:lta. Se on menestynein single heidän yhteiseltä, vuonna 2004 julkaistulta mashup-albumilta Collision Course. Billboardin Hot 100-listalla kappale oli parhaimmillaan sijalla 20.

Numb/Encore on yhdistelmä Jay-Z:n laulusta "Encore" (vuonna 2003 julkaistulta The Black Album -albumilta) ja Linkin Parkin laulusta "Numb" (vuonna 2003 julkaistulta Meteora-albumilta). Tämä versio sisältää Kanye Westin taustalaulun Encorelta. Britannian singlelistalla kappale pitää hallussaan ennätystä "pisimpään top 20:ssä pysynyt kappale, joka ei kertaakaan päässyt top 10:een". Kappale oli parhaimmillaan listan sijalla 14, ja yhteensä 53 viikkoa listalla, joista 13 viikkoa top 20:ssä.

Video kappaleesta oli ehdolla MTV Video Music Awardsissa Viewer's Choice -palkinnon saajaksi vuonna 2005. Numb/Encore sai Best Rap/Sung Collaboration -palkinnon Grammy Awardseissa vuonna 2006.

## Lähteet
Knjažpogost

**Knjažpogost** (, ) on kylä ja maalaiskunta Komin tasavallan Knjažpogostin piirissä Venäjällä. Se sijaitsee Vym-joen rannalla kahden kilometrin päässä piirikeskuksesta Jemvasta. Vuonna 2002 kylässä oli 195 asukasta.

Knjažpogost on seudun vanhimpia kyliä. Se mainitaan ensimmäisen kerran vuonna 1490. Nimensä perusteella (”ruhtinaan pogosta”) kylän arvellaan olleen komien asuinaluetta vuosina 1451–1502 hallinneiden Vymin ruhtinaiden asuinpaikka. Vuonna 1608 pogostalla mainitaan olleen kaksi kirkkoa. Sitä ympäröineet pienet kylät sulautuivat myöhemmin Knjažpogostiin. Asukkaat harjoittivat maanviljelyä, kalastusta ja metsästystä. 1800-luvulla kylä oli volostin ja vuosina 1939–1941 Železnodorožnyin (nykyisen Knjažpogostin) piirin keskus. Vymin toisella rannalla sijaitsevan Železnodorožnyin taajaman (vuodesta 1985 lähtien Jemvan kaupungin) kasvun myötä Knjažpogost on vähitellen autioitunut. Vuonna 1989 asukkaista 56 % oli komeja ja 35 % venäläisiä.

## Lähteet
Sindor

**Sindor** (komiksi ja venäjäksi Си́ндор) on kaupunkimainen taajama Komin tasavallan Knjažpogostin piirissä Venäjällä. Se sijaitsee Kotlasin ja Vorkutan välisen rautatien varrella 65 kilometriä piirin keskuksesta Jemvasta koilliseen. Asukkaita on 2&nbsp;800 henkeä (vuonna 2009).

Paikkakunta on syntynyt 1930–1940-lukujen vaihteessa rautatieaseman yhteyteen. Vuonna 1975 se sai kaupunkimaisen taajaman statuksen.

## Lähteet
Firefox Mobile

**Firefox Mobile** on Mozilla Firefox -verkkoselaimen mobiiliversio.

Firefox for Android käyttää samaa Gecko-selainmoottoria kuin Firefox. Sen ominaisuuksiin kuuluvat muun muassa kehittynyt osoitepalkki, välilehdet ja tuki lisäosille. Käyttäjä pystyy myös synkronoimaan tietonsa Firefox Syncin avulla.

Selaimesta on erillinen versio Applen mobiililaitteille iPhone, iPad ja iPod Touch nimellä Firefox for iOS. Tämä ei käytä Gecko-selainmoottoria, koska Apple ei hyväksi muiden selainten käyttämistä. Täten selain käyttää Applen WebKitiä ja  WebKit JavaScript -moottoria. Selain tukee kuitenkin Firefox Synciä.

## Alustat
Firefox Mobile on saatavilla Androidille ja iOS:lle.

## Julkaisuhistoria
Ensimmäinen versio julkaistiin Nokia N900:lle ja Maemolle tammikuussa 2010. Versio 4 julkaisiin Androidille maaliskuussa 2011. Varhaisen version koodinimi oli Fenix.

## Lähteet

## Aiheesta muualla

* Firefox Mobilen kotisivu
* MozillaWiki – Mobile
Karl Johan Edelsköld

**Karl Johan Edelsköld** (5. lokakuuta 1831 Turku – 10. tammikuuta 1879 Parainen) oli suomalainen lakimies, valtiopäivämies ja sanomalehtimies. Hän kirjoitti myös runoja ruotsin kielellä.

## Henkilöhistoria
Edelsköldin vanhemmat olivat hovioikeudenneuvos Karl Sacklén, aateloituna vuodesta 1818 Edelsköld, ja Kristina Matilda af Stenhof. Hän kävi Turun lukiota ja pääsi ylioppilaaksi 1848. Edelsköld suoritti tuomarin tutkinnon 1855 ja sai varatuomarin arvon 1857. Hän oli Turun hovioikeuden auskultanttina 1855 ja oikeuden ylimääräisenä notaarina samasta vuodesta alkaen. Edelsköldistä tuli senaatin prokuraattorintoimituskunnan kopisti 1861 ja hän oli sitten Turun hovioikeudessa kanslistina vuodesta 1862, kirjaajana vuodesta 1864, ylimääräisenä viskaalina vuodesta 1865 ja viimeksi notaarina 1866–1868. Edelsköld oli aatelissäädyssä edustaja valtiopäivillä 1863–1864 ja 1872. Hän omisti Muddaisten kartanon Paraisilla.

Edelsköld oli naimisissa vuodesta 1878 Julia Adolfina Ingmanin kanssa.

## Teoksia
*  *Minnesblad : några tillfällighetsdikter*, af K. J. Edelsköld.   G. W. Wilen, Åbo 1873

## Lähteet
* 
*  Luettu 4.2.2010.
Pekka Salminen (koripallovalmentaja)

**Pekka Salminen** (s. 1. lokakuuta 1963) on suomalainen koripallovalmentaja. Hän on toiminut Suomen naisten maajoukkueen päävalmentajana ja Suomen miesten maajoukkueen apuvalmentajana.

## Ura
Salminen aloitti valmennusuransa jo vuonna 1978 toimien Vantaan Pussihukkien juniorijoukkueiden valmentajana. Vuonna 1994 hän siirtyi Mäkelänrinteen lukion valmentajaksi ja toimi tehtävissä vuoteen 2001 saakka. Ensimmäistä kertaa Salminen toimi seurajoukkueen valmentajana kaudella Pussihukissa kaudella 1995–1996, jolloin seura pelasi I-divisioonaa. Hän nosti joukkueen kahden kauden jälkeen SM-sarjaan, jossa Salminen toimi joukkueen valmentajana vuoteen 2002 saakka. Vuosina 2001-2014 hän toimi Suomen koripallomaajoukkueen apuvalmentajana. 

Salminen siirtyi vuonna 2002 Ruotsiin, jossa hän toimi kolme kautta Solna Vikingsin päävalmentajana. Ensimmäisellä kaudellaan hän voitti Ruotsin mestaruuden. Kaudelle 2005–2006 Salminen palasi Suomeen ja toimi Torpan Poikien päävalmentajana. Kahden kauden jälkeen hän siirtyi takaisin Solnaan, jossa hän voitti toisen Ruotsin mestaruuden vuonna 2008. Salminen valittiin Ruotsissa vuoden 2009 valmentajaksi hänen valmennettuaan Solnaa loppuottelussa. Kesällä 2009 hän teki paluun Suomeen Joensuun Katajaan. Syyskuussa 2010 hänet nimettiin Espoon Hongan päävalmentajaksi yllättäen tehtävästä eronneen Mihailo Pavićevićin tilalle.

Kaudeksi 2011–2012 Salminen siirtyi valmentamaan Espoo Basket Teamin juniorijoukkueita, joista hän siirtyi vuonna 2012 Tapiolan Hongan päävalmentajaksi. Hänen johdollaan Honka nousi kauden päätteeksi takaisin Korisliigaan.

Kaudella 2014–2015 Salminen valmensi Joensuun Katajaa. Hän saavutti joulukuussa 200. runkosarjavoittonsa miesten pääsarjassa, ja samassa ottelussa hän valmensi Korisliigassa 400. runkosarjaottelunsa historian viidentenä valmentajana. Salmisen valmentama Kataja voitti seurahistoriansa ensimmäisen Suomen mestaruuden, ja myös ensimmäisen SM-kultamitalinsa saavuttanut Salminen valittiin Korisliigan vuoden valmentajaksi. Jo ennen pudotuspelejä oli tiedossa, että Salminen lähtee Katajasta kauden päätyttyä. Pian hänen ilmoitettiin siirtyvän Suomen naisten koripallomaajoukkueen päävalmentajaksi. Painavana vaikuttimena paluuseen pääkaupunkiseudulle olivat perhesyyt. Naisten maajoukkuetta Salminen valmensi vuoteen 2023 asti.

Vuonna 2025 hänet nimettiin Islannin naisten maajoukkueen päävalmentajaksi.

## Lähteet
Jääkiekon maailmanmestaruuskilpailut 1947

**Jääkiekon maailmanmestaruuskilpailut 1947** olivat lajin ensimmäiset maailmanmestaruuskilpailut toisen maailmansodan jälkeen. Kisat pelattiin Tšekkoslovakiassa 15.–23. helmikuuta, ja niihin osallistui kahdeksan joukkuetta. Kanada ei kuitenkaan osallistunut. Isäntäjoukkue voitti maailmanmestaruuden ja samassa yhteydessä pelatun Euroopan-mestaruuden, vaikka hävisikin Ruotsille.

Turnausta on pidetty menestyksenä, eritoten tunnelmaan eläytyneen yleisön ansiosta, joka kannusti kisaisännät kaksoismestaruuteen.

## Sarjataulukko

## Ottelut

## Mestarijoukkue

## Lähteet
* http://www.passionhockey.com/hockeyarchives/mondial1947.htm
* http://www.todor66.com/hockey/world/Men_1947.html

### Viitteet
H. K. Corander

**Henrik Konstantin Corander** (käytti sukunimestään myös muotoa *Korander* tai *Koranteri*; 21. syyskuuta 1814 Mikkeli – 16. tammikuuta 1878 Antrea) oli suomalainen kirkkoherra, opettaja, sanomalehtimies ja suomen kielen tutkija.

## Elämäkerta

Coranderin vanhemmat olivat Mikkelin nimismies, toimitusvouti Karl Fredrik Corander ja Lovisa Charlotta Nass. Axel Gabriel Corander (23. maaliskuuta 1827 Mikkelin pitäjä – 29. syyskuuta 1877 Viipuri) oli suomalainen opettaja, kirjailija ja toimittaja. Axel Gabriel Corander (1827–1877) ja Claes Fredrik Corander (1822–1872), molemmat opettajia ja toimittajia, olivat hänen veljiään. Corander kävi Porvoon lukiota ja pääsi ylioppilaaksi 1833. Corander valmistui filosofian kandidaatiksi ja maisteriksi 1836. Hänet vihittiin papiksi 1837. Myöhemmin Corander valmistui vielä filosofian lisensiaatiksi ja tohtoriksi 1857.

Corander toimi pappina Mikkelissä, Valkjärvellä, Ristiinassa, Tohmajärvellä, Pukkilassa, Juuassa ja Pielisjärvellä. Hän oli Viipurin lukion 2. matematiikan lehtori vuodesta 1843, Käkisalmen ala-alkeiskoulun rehtori vuodesta 1851 ja Viipurin lukion 2. teologian lehtori vuodesta 1852 sekä lukion apulainen 1858–1862. Corander oli myös Helsingin yliopiston suomen kielen dosenttina 1860–1862 sekä toimi sanomalehtimiehenä vuodesta 1856. Viimeksi hän oli Antrean kirkkoherrana vuodesta 1867.

Corander suomensi 1845 J. L. Runebergin *Hirvenhiihtäjät*-runoelman. Samana vuonna hän julkaisi ensimmäisen suomenkielellä kirjoitetun suomen kielen kieliopin kouluja varten *Suomalajnen Kieli-Oppi Kowlujen tarpe'eksi* ja oli mukana perustamassa Viipurin Suomalaisen Kirjallisuuden Seuraa.

Corander oli naimisissa vuodesta 1840 Sofia Ottiliana Ingellin kanssa. Heillä oli 11 lasta.

## Teoksia
* *Suomalajnen kieli-oppi kovlujen tarpe'eksi : ruotsalajsen esi-puheen kanssa opettajalle1 osa, tojmittana on H. K. Koranteri. Johanna Cedervaller ja poika, Wiipuri 1845
* *Dissertatio academica originem indolemque genuinum formarum linguæ Fennicæ verbalium enucleare periclitatura*, väitöskirja. 1853
* *Suomalaisten nimukka- ja lausukka- (eli tehdikkö-) sanojen jakauntumisesta taivutuksen suhteen*, väitöskirja. Helsinki 1859
* *Praktisk lärobok i finska språket : Förra delen*, N. A. Zilliacus, Wiborg 1866

== Suomennoksia ==
* [[Publius Virgilius Maro]] : *Laulu Aineiaasta 1'', suomentanut alku-teoksen runo-mitalla H. K. Korander.Tekijä, Viipuri 1874

## Lähteet
* 
* Helsingin yliopiston opettaja- ja virkamiesmatrikkeli 1640-1917, osa A-G
*  Luettu 4.2.2010.

### Viitteet

## Aiheesta muualla
Shadow of the Day

**Shadow of the Day** on kappale Linkin Parkilta. Se on kolmas single yhtyeen kolmannelta, vuonna 2007 julkaistulta studioalbumilta, Minutes to Midnightilta. Single julkaistiin maailmanlaajuisesti 12. marraskuuta 2007. "Shadow of the Day" -kappaleesta on tehty myös musiikkivideo, jonka on ohjannut Linkin Park -yhtyeen Joe Hahn.

Kappale soi myös vuonna 2008 Pekingin olympialaisissa. Kappaleen musiikkivideo voitti parhaan rock-videon palkinnon vuoden 2008 MTV Video Music Awardsissa ja oli ehdolla parhaasta ohjauksesta.

Kappaleessa yhtyeen laulaja Chester Bennington soittaa myös kitaraa. Tämä ei ole ensimmäinen kappale, jossa Bennington soittaa kitaraa, sillä "It's Goin' Down" -kappaleessa Bennington soittaa kitaraa Linkin Parkin ja Fort Minorin yhteisissä live-esiintymisissä.

## Listasijoitukset
"Shadow of the Day" debytoi Billboardin Hot 100-listan sijalla 89, ja oli parhaimmillaan sijalla 15. Modern Rock Tracks -listalla kappale oli parhaimmillaan toisena ja myös useilla muilla Billboardin listoilla kärkikymmenikössä. Kappale sai paljon suosiota monessa maassa. Se kipusi top 20:een yli 15 maassa, mm. Australiassa (15.), Kanadassa (12.), Portugalissa (18.), Ranskassa (20.), Ruotsissa (20.), Saksassa (13.), Sveitsissä (11.) ja Uudessa-Seelannissa (13.). Kaikesta huolimatta kappale menestyi Britanniassa varsin huonosti, oltuaan parhaimmillaan sijalla 46.

## Lähteet
Henricus Aristippus

**Henricus Aristippus** (*Enericus Aristippus*) (k. 1162) oli Catanian arkkidiakoni noin vuodesta 1155, ja myöhemmin Sisilian kuningaskunnan *familiares*-triumviraatin ylin *familiaris* (kansleri) vuodesta 1161 Maione di Barin kuoleman jälkeen.

John Julius Norwichin mukaan Aristippus oli nimestään huolimatta alkuperältään normanni. Donald Matthewin mukaan hän oli ammatiltaan ennen kaikkea oppinut, ja tämä seikka sekä hänen nimensä huomioon ottaen on selvää, että hän oli kreikkalainen.

Aristippus toimi lähettiläänä Konstantinopolissa vuosina 1158–1160. Tuolloin hän sai keisari Manuel I Komnenokselta kreikankielisen kopion Ptolemaioksen teoksesta *[[Almagest]]*. Eräs Schola Medica Salernitanan opiskelija teki siitä ensimmäisen latinankielisen käännöksen. Käännös ei kuitenkaan ollut yhtä vaikutusvaltainen kuin Gerard Cremonalaisen myöhemmin tekemä käännös arabian kielestä latinaan. Alkuperäinen käsikirjoitus on todennäköisesti Biblioteca Marcianassa Venetsiassa.

Aristippus itse teki ensimmäiset latinankieliset käännökset Platonin dialogeista *[[Faidon (dialogi)|Faidon]]* (1160) ja *[[Menon (dialogi)|Menon]]*, sekä Aristoteleen teoksen *[[Meteorologia (Aristoteles)|Meteorologia]]* neljännestä kirjasta. Hän käänsi myös Gregorios Nazianzilaisen teoksia Vilhelm I Sisilialaisen pyynnöstä.

Vuonna 1161 Wilhelm nimitti kolme *familiaresta*, jotka olivat Aristippus, Sylvester Marsicolainen ja piispa Richard Palmer. Heidän tehtävänään oli korvata salamurhattu Maione. Vuonna 1162 kuningas epäili Aristippusta epälojaalisuudesta ja vangitutti tämän. Aristippus kuoli luultavasti vielä samana vuonna. Sylvester kuoli samoihin aikoihin, ja Matteo d'Ajello ja Ahmed es-Sikeli (caïd Petro) korvasivat hänet ja Aristippuksen "triumviraatissa".

## Katso myös

* Käännökset latinaan keskiajalla

## Lähteet

* Falcandus, Hugo: *[http://www.thelatinlibrary.com/falcandus.html Liber de regno Sicilie]*. The Latin Library.
* 
* 
* 
* 

### Viitteet
Luo Yixiu

**Luo Yixiu** () (1889&ndash;1910) oli Mao Zedongin ensimmäinen vaimo vuosina 1907–1910.

Avioliitto oli järjestetty, mutta 14-vuotias Mao oli liian kunnianhimoinen tyytyäkseen maanviljelijän ja perheenisän asemaan häntä neljä vuotta vanhemman vaimon kanssa. Mao lähti jatkamaan opiskelujaan, eikä avioliittoa koskaan pantu täytäntöön ja se purkautui. Luo asui Maon vanhempien luona ja kuoli kaksi vuotta myöhemmin lavantautiin. Puolison nimeä ei kerrottu julkisuuteen vuosikymmeniin, ettei naisen köyhtynyt maanomistajaperhe joutuisi häpeään. Mao itse ei koskaan tunnustanut avioliittoa virallisesti.
Aldus Manutius

**Aldus Pius Manutius** (*Teobaldo Mannucci*; 1449/1450 – 6. helmikuuta 1515 Venetsia) oli italialainen renessanssihumanisti, joka toimi kirjanpainajana ja -kustantajana Venetsiassa.

## Elämä
Manutius syntyi Sermonetassa tai Bassianossa, Kirkkovaltiossa, nykyisessä Latinan maakunnassa. Hän sai klassisen koulutuksen ja opiskeli latinaa Roomassa Gasparino da Veronan oppilaana ja klassista kreikkaa Ferrarassa Guarino da Veronan oppilaana. 

Vuonna 1482 Manutius muutti Mirandolaan ystävänsä ja opiskelutoverinsa Giovanni Picon kanssa. Hän asui siellä kaksi vuotta ja jatkoi kreikkalaisen kirjallisuuden opintojaan. Pico antoi Manutiukselle tehtäväksi veljenpoikiensa Alberto ja Lionello Pion opetuksen. Alberto Pio rahoitti Manutiuksen hanketta oman kirjapainon perustamiseksi. Manutius valitsi toimipaikakseen Venetsian ja asettui sinne vuonna 1490.

Manutius otti tehtäväkseen renessanssiaikaan asti säilyneen antiikin kirjallisuuden varjelun enemmältä katoamiselta ja julkaisi runsaasti antiikin kirjallisuutta painettuna. Hän julkaisi sekä kreikan- että latinankielistä kirjallisuutta mutta myös italialaisia klassikkoja. Manutius keräsi ympärilleen suuren joukon kreikankielentaitoisia oppineita, palkkasi kreikkalaisia työntekijöitä ja käytti kreikkaa paitsi kirjapainonsa työkielenä myös kotikielenään.

## Julkaisutyö
 

Manutiuksen ensimmäisiä julkaisuja olivat Musaioksen *[[Hero ja Leandros]]*, *[[Galeomyomakhia]]* sekä kreikankielinen *[[Psalttari]]*. Vuonna 1495 hän julkaisi ensimmäisen osan Aristoteleen teosten laitoksesta; neljä osaa seurasi vuosina 1497–1498. Aristofaneelta hän julkaisi neljä komediaa vuonna 1498. Thukydideen, Sofokleen ja Herodotoksen teoksia seurasi vuonna 1502; Ksenofonin *[[Hellenika]]* ja Euripideen tragedioita vuonna 1503; ja Demostheneen puheita vuonna 1504.

Vuonna 1508 Manutius julkaisi sarjan pienempiä kreikkalaisia puhujia. Vuonna 1509 ilmestyivät Plutarkhoksen pienemmät teokset, ja vuonna 1513 Platonin teokset. Pindaros, Hesykhios Miletoslainen ja Athenaios seurasivat vuonna 1514. Elämänsä lopulla Manutius oli aloittanut ensimmäisen painetun *[[Septuaginta]]n* työstämisen; se julkaistiin postuumisti vuonna 1518.

Manutiuksen seuraajat jatkoivat hänen työtään ja julkaisivat ensimmäiset painetut laitokset muun muassa Pausaniaan, Strabonin, Aiskhyloksen, Galenoksen, Hippokrateen ja Pseudo-Longinoksen teoksista.

Manutiuksen keksintöihin kuuluivat pienet "taskupainokset", joita kuka tahansa saattoi ostaa ja omistaa. Manutius kehitti myös kursiivin sekä puolipisteen nykyisen käyttötavan, ja Alduksen lehti on saanut häneltä nimensä.

## Lähteet
* 
* 
* 
### Viitteet

## Aiheesta muualla

*
Pastelliväri

**Pastelliväri** tai **pastellisävy** on valkoisella pehmennetty vaalea värisävy, jossa ei ole lainkaan mustaa. Pastellivärit ovat pastellimaalaukselle ominaisia.

## Lähteet
Puija

**Puija** (*Puya raimondii*) on ananaskasveihin kuuluva kasvi. Laji on erittäin uhanalainen ja vähenemässä. Se on maailman hitaimmin kukkiva kasvi: se kukkii vasta 80–150 vuoden ikäisenä ja kuihtuu sen jälkeen.

Ensimmäinen lajin yksilö löydettiin 1870 Boliviasta. Laji kasvaakin Etelä-Amerikassa Perussa ja Boliviassa Andeilla keskimäärin 4&nbsp;000 metrin, mutta jopa 4&nbsp;800 metrin korkeudessa.

## Lähteet
Jääkiekon maailmanmestaruuskilpailut 1949

**Jääkiekon maailmanmestaruuskilpailut 1949** pelattiin Tukholmassa, Ruotsissa. Suomi osallistui maailmanmestaruuskilpailuihin kymmenen vuoden tauon jälkeen. Kyseessä olivat myös ensimmäiset maailmanmestaruuskilpailut, joissa oli mukana suomalainen tuomari, kaudella 1948–1949 perustetun Erotuomarikerhon ensimmäinen puheenjohtaja Risto Lindroos. Turnauksessa Suomi otti ensimmäiset voittonsa maailmanmestaruuskilpailuissa.

## Alkusarja
### Karsintaryhmä 1

Kanadan 47–0-voitto Tanskasta on kaikkien aikojen maalieroennätys maailmanmestaruuskisojen A-sarjassa. Kaikkien tasojen maalieroennätys on D-sarjasta vuodelta 1987, jolloin Australia voitti Uuden-Seelannin maalein 58–0.
### Karsintaryhmä 2

### Karsintaryhmä 3

## Mitalisarja

### Euroopan-mestaruuskilpailut

## Alempi loppusarja

## Mestarijoukkue

### Pistepörssi

## Lähteet
* Passionhockey - Championnats du monde 1949 

### Viitteet
MSC Opera

**MSC Opera** on MSC Cruisesin hallinnoima Ranskassa vuonna 2004 valmistunut *Mistral*-luokan risteilyalus.

## Rakentaminen
Alus tilattiin Alstom Chantiers de l'Atlantiquelta St. Nazairesta Ranskasta. Sen köli laskettiin 12. joulukuuta 2003 telakkanumerolla L32 ja alus laskettiin vesille 11. syyskuuta 2003. Alus luovutettiin 23. toukokuuta 2004 napolilaiselle Newco Opera SA:lle. Alusta hallinnoi Mediterranean Shipping Co. ja se on liputettu Panamaan. 

## Käyttöhistoria
Alus aloitti toukokuussa 2004 risteilyt Välimerellä. Sen ollessa 14. toukokuuta 2011 Visbyn tasalla Gotlannin edustalla matkalla Pietarista Kööpenhaminaan aluksen koneet sammuivat. Seuraavana iltana saapui *Tvitzer Trym* hinasi aluksen Nynäshamniin, jonne alukset saapuivat 16. toukokuuta. Aluksen matkustajat siirrettiin satamassa M/S *Södertörniin* ja M/S *Utö Expressiin*. Päivän kuluessa aluksen koneet saatiin jälleen toimimaan ja alus lähti 17. toukokuuta kohti Oskarshamnia hinaajan saattamana. Matkalla alukselle annettiin ohjeet suunnata telakalle Gdanskiin, jonne se saapui 19. toukokuuta. Alus poistui 22. toukokuuta telakalta kohti Southamptonia ja se palasi risteilyille 27. toukokuuta.

## Lähteet
Hieronymus Froben

**Hieronymus Froben** (1501-1563) oli Baselissa toiminut kirjanpainaja ja samalla alalla toimineen Johann Frobenin vanhin poika. Hän opiskeli Baselin yliopistossa ja matkusteli laajasti ympäri Eurooppaa.

Froben, hänen isänsä sekä velipuolensa Nicolaus Episcopius työskentelivät yhdessä Erasmus Rotterdamilaisen kanssa, ja julkaisivat muun muassa tämän teoksen *[[Tyhmyyden ylistys]]* vuonna 1532. Heidät tunnetaan siitä, että he tekivät Baselista merkittävän renessanssiaikaisen kirjanpainannan keskuksen. Heidän toimittamiinsa teoksiin kuuluvat muun muassa Georgius Agricolan teoksen *[[De re metallica]]* ensimmäinen latinankielinen laitos vuodelta 1556. Osassa teoksista oli Hans Holbein nuoremman tekemää kuvitusta.

Frobenin oma poika Ambrosius jatkoi suvun kirjanpainannan perinteitä seuraavan vuosisadan puolelle.

## Lähteet
Klamilan kirkko

**Klamilan kirkko** on kyläkirkko Virolahden kunnan Klamilan kylässä. Puurakenteisen kirkon on suunnitellut arkkitehti Veli Klami ja se valmistui vuonna 1955. Kirkkosalissa on 200 istumapaikkaa ja rakennuksessa on kerhohuone.

Klamilan kirkon syntyhistoria alkaa 1920-luvulta, jolloin perustettiin Klamilan rukoushuoneyhdistys hankkimaan varoja oman kirkon rakentamiseksi. Syynä oli lähes parinkymmenen kilometrin matka Virolahden kirkolle. Inflaatio söi kuitenkin kerättyjen varojen arvoa ja kirkon rakentamisen rahoitti lopulta Virolahden seurakunta. Veli Klami suunnitteli veloituksetta rakennuksen, kauppias Juho Klami lahjoitti tontin ja se pystytettiin talkoovoimin paikkakunnalta lahjoituksena saadusta puutavarasta. Kirkko on vihitty käyttöön marraskuussa 1955.

Klamilan kirkon kello on alun perin Viipurin hiippakunnan pappien Kallivieren seurakunnalle Viron Inkeriin vuonna 1933 lahjoittama kello. Kello on valmistettu Lokomon tehtaalla Tampereella. Kello kulkeutui inkeriläisten pakolaisten mukana Suomeen 1943.

Kirkon vieressä on akateemikko Uuno Klamin muistomerkki.

## Lähteet
Koigorodok

**Koigorodok** (, ) on kylä, maalaiskunta ja Koigorodokin piirin hallinnollinen keskus Komin tasavallassa Venäjällä. Se sijaitsee Sysola-joen rannalla 192 kilometriä tasavallan pääkaupungista Syktyvkarista etelään. Asukkaita on 3&nbsp;100 henkeä (vuonna 2002).

Koigorodokin kirkonkylä mainitaan ensimmäisen kerran vuonna 1586. Sen nimitys perustuu joennimeen Koi ja komin sanaan *gort* ’kylä’. 1600-luvulla kylästä tuli volostin ja vuonna 1949 Koigorodokin piirin keskus. Vuonna 1989 asukkaista 72 % oli komeja ja 21 % venäläisiä.

Kylästä on asfaltoitu maantie Syktyvkariin. Sysolan ylittävä silta valmistui vuonna 1988. Palveluihin kuuluu nykyaikainen keskikoulu, urheilutalo ja sairaala. Uusi kulttuuritalo on rakenteilla. Huomattavin nähtävyys on 1800-luvulla rakennettu Kristuksen käsittä tehdyn ikonin kirkko.

## Lähteet

## Aiheesta muualla
* Koigorodokin kylälle ja piirille omistettu sivusto
Nervander

**Nervander** on ollut seuraavien henkilöiden sukunimi:

* Ellen Nervander (1842–1936), suomalainen opettaja, kirjailija ja kääntäjä, Johan Jakob Nervanderin tytär
* Emil Nervander (1840–1914), suomalainen kirjailija ja taidehistorioitsija, Johan Jakob Nervanderin poika
* Greger Nervander (s. 1951), suomalainen iskelmälaulaja
* Johan Jakob Nervander (1805–1848), suomalainen runoilija, fyysikko ja meteorologi
MSC Lirica

**MSC Lirica** on MSC Cruisesin Ranskassa 2003 valmistettu *Mistral*-luokan risteilyalus.

## Rakentaminen
Alus tilattiin Chantiers l'Atlantiquelta St. Nazairesta Ranskasta. Sen köli laskettiin telakkanumerolla K32. Alus luovutettiin 24. maaliskuuta 2003 panamalaiselle Mediterranean Shipping Companylle.

## Liikennöinti
Alus aloitti maaliskuussa risteilyt. Kesäisin alus risteilee Välimerellä ja talvisin Karibialla. Alus myytiin 21. heinäkuuta 2010 Newco Lirica SA:lle, jonka kotipaikka on Genevessä Sveitsissä. Aluksen operointi jatkui kuitenkin edelleen MSC:llä.

12. maaliskuuta 2021 aluksella syttyi tulipalo Korfun satamassa Kreikassa, jossa alus oli säilytyksessä, vain miehistön ollessa aluksella. MSC Cruisesin mukaan tulipalo syttyi tyhjässä pelastusveneessä ja aiheutti vahinkoa aluksen kyljelle, mutta ei sen sisätiloille, eikä aiheuttanut henkilövahinkoja.

## Lähteet
Pyhät Tepot

**Pyhät Tepot** oli vuosina 2007–2013 toiminut suomalainen uuden aallon suomirock/punkyhtye. Yhtye perustettiin vuonna 2007 ja se oli kotoisin Helsingistä. Pyhien Teppojen levy-yhtiö oli vuodesta 2009 Sony Music Entertainment. Yhtye kunnioitti muiden muassa Pelle Miljoonan, Tehosekoittimen, Rauli Baddingin ja vanhan Hanoi Rocksin perintöä. Steven Riekin kirjoittamat sanoitukset olivat katuromanttisia tarinoita lähinnä juopottelusta ja hauskanpidosta.

Yhtyeen debyyttialbumi ''Täältä tulee Pyhät Tepot'' julkaistiin 19. toukokuuta 2010. Levyn tuotti Jyrki Tuovinen, joka on myös tuottanut levyjä yhtyeille Apulanta, Lordi, Chisu ja Suburban Tribe. 

Yhtyeen ensimmäinen single "Me muutetaan Lontooseen" julkaistiin 19. huhtikuuta 2010 nettipainoksena. Yhtye on myös julkaissut itsetehdyt musiikkivideot kappaleista "Sunnuntai", "Kiasman Alkolta Kisahalliin", "Seksikkäitä jätkiä" ja "Me muutetaan Lontooseen". Kappale "Sunnuntai" voitti Voicen Garage Countdown -äänestyksen äänivyöryllä. Radiokanava YleX:n Himotuimmat-äänestyksessä kappale "Me muutetaan Lontooseen" pääsi listaykköseksi heti ensimmäisellä viikollaan saavuttaen 23,1 % osuuden kaikista annetuista äänistä.

Lokakuussa 2013 yhtyeen jäsenet ilmoittivat "kyllästyneensä sekoiluun", ja yhtye soitti viimeisen keikkansa Helsingissä Bar Bäkkärissä 9. marraskuuta 2013. Yhtyeen jäsenistä lauluntekijä Riekki ja kitaristi Makke ovat sittemmin jatkaneet Zamorano-yhtyeessä. 

Pyhät Tepot teki yhden keikan mittaisen paluun 14. joulukuuta 2018.

## Diskografia
* 
* 

## Lähteet
* http://www.tepot.fi/ 
* http://www.popgee.fi/site/index.php?option=com_content&task=view&id=46&Itemid=100
* http://www.myspace.com/tepotrokkaa
* http://yle.fi/ylex/uutiset/pyhat_tepot_hajoaa_emme_jaksa_enaa_sekoilla/3-7581562
* http://trombit.net/pyhien-teppojen-raunioilta-nousee-zamorano/

### Viitteet
MSC Musica

**MSC Musica** on MSC Cruisesin hallinnoima Ranskassa vuonna 2006  valmistunut risteilyalus.

## Rakentaminen
Alus tilattiin Chantiers l'Atlantiquen telakalta St. Nazairesta Ranskasta. Sen köli laskettiin tammikuussa 2005 telakkanumerolla Q32 ja alus laskettiin vesille saman vuoden lokakuussa. Alus luovutettiin 16. kesäkuuta 2006 panamalaiselle Musica Compania Naviera SA:lle, joka vuokrasi aluksen italialaiselle Mediterranean Shipping Companylle.

## Käyttöhistoria
Alus myytiin kesäkuussa 2006 Musica Bail Gielle Geneveen Sveitsiin. Hallinta säilyi MSC:llä, mutta alus liputettiin Panamaan. Alus aloitti kesäkuussa risteilyt.

## Lähteet
Pesäpallon suomensarja 2010

## Joukkueet 2010

## Sarjajärjestelmä

Pelataan kaksinkertainen runkosarja neljässä lohkossa.

Runkosarjojen jälkeen pelataan lohkojen sisäiset välierät siten, että runkosarjassa 1. sijoittunut joukkue kohtaa runkosarjassa 4. sijoittuneen joukkueen ja runkosarjassa 2. sijoittunut joukkue kohtaa runkosarjassa 3. sijoittuneen joukkueen. Otteluparien voittajat pelaavat lohkojen loppuottelussa. Ottelut pelataan paras kolmesta -järjestelmällä. Kotietu on runkosarjassa lohkossaan paremmin sijoittuneilla joukkueilla.

Suomensarjan lohkovoittajista muodostetaan otteluparit (Itä - Pohjoinen ja Länsi - Etelä). Ottelut pelataan paras kolmesta -järjestelmällä. Kotietu on runkosarjassa lohkossaan paremmin sijoittuneella joukkueella ja sijoituksen ollessa sama, pisteitä enemmän ottelua kohden runkosarjassa keränneellä joukkueella ja sen ollessa tasan ratkaisee paremmuuden ensin 3 pisteen voitot ottelua kohden, sen jälkeen voitetut ottelut ottelua kohden ja edellisten ollessa tasan kaikkien otteluiden juoksuero runkosarjassa ja sen ollessa tasan arpa. Otteluparien voittajat nousevat Ykköspesikseen kaudelle 2011.

## Nousukarsinnat

**Itä-Pohjoinen**

**Etelä-Länsi**

Runkosarjassa lohkoissaan sijoille 9. ja 10. sijoittuneet joukkueet putoavat suoraan maakuntasarjaan kaudelle 2011.

## Lähteet

www.pesis.fi/artikkeliarkisto/?num=64251